Publication: Magyar Közlöny
Issue: MK-2000-45 (Year: 2000, Number: 45)
Era: 1990-2004
Section: 
Paragraph Index: 674

37. Cikkely Pénznem és átszámítási árfolyamok Az egyik szerződő állam teherviselője által egy a másik szerződő állam felségterületén tartózkodó személy részére teljesítendő pénzbeli ellátások mentesítő hatállyal ennek az államnak a pénznemében nyújthatók. A teherviselő és a jogosult közötti viszony tekintetében az átszámítás azon az árfolyamon történik, amely a pénzbeli ellátás átutalására megállapított napon érvényben volt. Ha az egyik teherviselőnek a másik szerződő állam teherviselője részére kifizetéseket kell teljesítenie, úgy azokat a második szerződő állam pénznemében kell teljesítenie. Ha valamely teherviselőnek a 29. és 30. Cikkely szerinti esetekben a másik szerződő állam teherviselője javára kifizetéseket kell teljesítenie, úgy ezeket az első szerződő állam pénznemében kell teljesítenie.

Source: https://magyarkozlony.hu/hivatalos-lapok/88c963c4439ecea2bd821cef61f0a12ecfb2c275/dokumentumok/d6ca523d8b5ec2ecc279b859ea564935894d1170/letoltes